AQUA เตรียมทุ่มงบ 220 ลบ. ซื้อหุ้นคืนจากตลท.ไม่เกิน 275 ล้านหุ้น
AQUA เตรียมทุ่มงบ 220 ลบ. ซื้อหุ้นคืนจากตลท.ไม่เกิน 275 ล้านหุ้น ตั้งแต่ 12 ก.ย.59-11 มี.ค.60
29 ส.ค. 2559

บริษัทอควา คอร์เปอเรชั่น จำกัด (มหาชน) หรือ AQUA ระบุว่า ที่ประชุมคณะกรรมการบริษัทเมื่อวันที่ 26 ส.ค. อนุมัติโครงการซื้อหุ้นคืนของบริษัทเพื่อการบริหารทางการเงิน ภายในวงเงินสูงสุดไม่เกิน 220 ล้านบาท คิดเป็นจำนวนหุ้นที่จะซื้อคืนประมาณไม่เกิน 275 ล้านหุ้น มูลค่าที่ตราไว้หุ้นละ 0.50 บาท หรือคิดเป็นประมาณ 5.99% ของหุ้นที่จำหน่ายได้แล้วทั้งหมด โดยจะเป็นการเข้าซื้อในตลาดหลักทรัพย์แห่งประเทศไทย (ตลท.) ตั้งแต่วันที่ 12 ก.ย.59 ถึงวันที่ 11 มี.ค.60
สำหรับวิธีการจำหน่ายและตัดหุ้นที่ซื้อคืน จะเป็นการขายในตลาดหลักทรัพย์แห่งประเทศไทย ซึ่งคณะกรรมการบริษัทจะพิจารณากำหนดระยะเวลาจำหน่ายหุ้นที่ซื้อคืน และแจ้งให้ทราบต่อไป โดยการจำหน่ายหุ้นที่ซื้อคืนจะกระทำภายหลัง 6 เดือนนับแต่การซื้อหุ้นคืนเสร็จสิ้น แต่ต้องไม่เกิน 3 ปี